**Lääne-Viru maakonna parimate ettevõtjate, toodete, juhendajate tunnustamise statuut**

1. Tunnustuse kirjeldus
   1. Tunnustus ”Aasta ettevõte”

Peaauhind, Luminor panga auhind.

* 1. Tunnustus ”Aasta toode või teenus”

Teine peaauhind ja tunnustus toidutoote eest.

* 1. Tunnustus ”Aasta õpilasfirma”

SA Lääne-Viru Arenduskeskuse tunnustusmeene.

* 1. Tunnustus ”Pühendunud juhendaja”

SA Lääne-Viru Arenduskeskuse tunnustusmeene.

* 1. Tunnustus ”Julge alustaja”

SA Lääne-Viru Arenduskeskuse tunnustusmeene

1. Tunnustuse andmise kord
   1. Tunnustus ”Aasta ettevõte” on asutatud tunnustamaks ettevõtet, mis on Eesti kapitalil põhinev ning tööandjaks Lääne-Viru maakonnas. Auhind omistatakse ettevõttele, kelle tegevus on piirkonnale avaldanud olulist mõju ja tegutseb maakonna jaoks olulises valdkonnas. Ettevõte on arenev (investeeringud, uued sihtturud või tootmisüksused, innovaatiline) ja arvestab oma tegevuses sotsiaalseid aspekte ning on positiivse mainega.
   2. Tunnustus ”Aasta toode või teenus” omistatakse uudsele tootele, mis ei ole toidutoode ning on innovaatiline ja toetab säästva arengu põhimõtteid. Rahvahääletusel selgunud parim toidutoode saab vastava märgise.
   3. Tunnustus ”Aasta õpilasfirma” tiitel omistatakse silmapaistvaimale eelneval õppeaastal Lääne-Virumaal tegutsenud riiklikult registreeritud õpilas- või minifirmale (edaspidi õpilasfirma). Tunnustuse saanud õpilasfirma äriidee on väga hea; toode või teenus on läbinud tootearenduse protsessi; ettevõtte raamatupidamine on korrektne, turundusstrateegia on silmapaistev; toote või teenuse müük on olnud edukas.
   4. Tunnustus ”Pühendunud juhendaja” tiitel omistatakse juhendajale, kes on panustanud õpilas- või minifirmade (edaspidi õpilasfirma) projekti kaudu noorte ettevõtlikkuse arendamisse; olnud aastate jooksul juhendajaks mitmele õpilasfirmale; juhtinud õpilasfirmat, mis on olnud edukas ning saavutanud suurepäraseid tulemusi.
   5. Tunnustus ”Julge alustaja” tiitel omistatakse ettevõtjale, kelle äriregistrisse kandmisest ei ole möödunud rohkem kui 36 kuud (3 aastat). Ettevõtja on juhtinud konkreetset ettevõtet edukalt vähemalt 1 aasta. Ettevõtja on aktiivne, toimekas ning on loonud oma toote või teenuse. Ettevõtjal on atraktiivne ja informatiivne koduleht ja/või konto sotsiaalmeedias.
2. Ettepanekud koos põhjendusega tunnustuste andmiseks võib esitada täidetava ankeedi või e-kirja teel:

* eraisik,
* ettevõte,
* kohalik omavalitsus,
* mittetulundusühing
* või mõni muu organisatsioon.

VIROL, Virumaa Teataja ja SA Lääne-Viru Arenduskeskus teavitab avalikust ettepanekute esitamise tähtajast.

1. Tunnustuste omistamine:
   1. Tunnustuse ”Aasta ettevõte” kandidaat peab põhinema Eesti kapitalil ning omama majandustegevust Lääne-Virumaal. Komisjonil on õigus teha kandidaatide taustakontrolli ning võtta ühendust kandidaadi või esitajaga andmete täpsustamiseks. Kui komisjoni liige on kandidaat või lähedalt seotud kandidaadiga, siis taandab ta end sellega seotud kategooria hindamisest. Konkursile esitatud ettevõtja ei tohi olla maksuvõlglane. Ettevõtte tegvus peab vastama Eesti Vabariigi kehtivatele õigusnormidele.
   2. Tunnustuse ”Aasta ettevõte” ja ”Aasta toode või teenus” valib komisjon, kuhu kuuluvad:
      * Luminor esindaja
      * Virumaa Teataja
      * VIROL juht Einar Vallbaum
      * SA Lääne- Viru Arenduskeskus Heli Eigi
      * Wesenberg klubi esindaja
      * Palmse Mehaanikakoda OÜ esindaja
      * ELER Hydraulik OÜ esindaja

5 nominenti ”Aasta ettevõte” auhinnale valib SA Lääne-Viru Arenduskeskus, auhinna saaja otsustab komisjon. ”Aasta toode või teenus” võitja väljaselgitamiseks valib komisjon kuni 10 nominenti. Aasta toote valib komisjon ja parima toidutoode valitakse rahvahääletuse teel.

* 1. Tunnustuse ”Pühendunud juhendaja” saajad valib SA Lääne-Viru Arenduskeskuse poolt koostatud komisjon, kuhu kuuluvad lisaks sihtasutuse esindajatele ka Lääne-Viru majandus- ja karjääriõpetajate ainesektsiooni esindajad.
  2. Tunnustus ”Julge alustaja” saaja valib SA Lääne-Viru Arenduskeskuse poolt koostatud komisjon, kuhu kuuluvad lisaks sihtasutuse esindajatele ka vähemalt 1 maakonnas tegutsev ettevõtja ja Tallinna Tehnikakõrgkooli Teenusmajanduse instituudi esindaja.

1. Tunnustuste saajad avalikustatakse maakonnalehes, VIROL ja SA Lääne-Viru Arenduskeskuse kodulehekülgedel.